Sofie Bernhoft

Petra Marie Sofie Bernhoft (født 21. juli 1870 i Kristiania, nåværende Oslo, død 17. februar 1966 samme sted) var en norsk skuespiller.

Sofie Bernhoft var datter av fengselspresten og kateketen Theodor Kristian Bernhoft og Petra Martine Augusta Bernhoft. Hun var gift med kapellmester Halfdan Jebe.

Bernhoft var tilknyttet Centralteatret fra 1897, først under Johan Fahlstrøm, senere under ledelse av Rudolf Rasmussen. Sesongen 1900-1901 var hun ved Sekondteatret, før hun i 1903 var tilknyttet Fahlstrøms Theater. Hun opptrådte også ved Mayolteatret, Det Norske Teatret og Carl Johan-teatret.

Hun var engasjert ved Stavanger faste scene 1918-1919 og senere ved Radioteatret. Bernhoft medvirket i fem filmer 1933-1947 med debut i Gustaf Molanders En stille flirt.

Hun hadde en egen teaterskole i Skovveien der blant andre Guri Stormoen ble utdannet.

Filmografi

Referanser

Kilder

Eksterne lenker 
 

Norske skuespillere
Personer fra Oslo